എല്ലാ വര്ഷവും നൂറു ശതമാനത്തിനടുത്തു പണം വിനിയോഗിച്ചത് ഒരു റെക്കോര്ഡാണ്പദ്ധതി രൂപീകരണ സമയത്തും രൂപീകരിച്ച പദ്ധതികള്ക്കു സമയബന്ധിതമായി അംഗീകാരം വാങ്ങി നടപ്പിലാക്കുന്നതിനും നേതൃത്വപരമായ പങ്കു അദ്ദേഹം വഹിച്ചുഇക്കാലയളവില് മിക്ക ദിവസങ്ങളിലും രാത്രി രണ്ടു മണി വരെയൊക്കെ സന്നദ്ധപ്രവര്ത്തകരോടും ഉദ്യോഗസ്ഥരോടും ഒപ്പം നഗരസഭയില് സമയം ചെലവഴിക്കാറുണ്ട്ഇതു പകര്ന്ന ഊര്ജ്ജം ചെറുതല്ലായിരുന്നുജനകീയ ആസൂത്രണത്തിന്റെ ഓര്മ്മകള് പങ്കു വച്ച് മന്ത്രി തോമസ് ഐസക് ജനകീയ ആസൂത്രണത്തിന്റെ ചരിത്രം തന്റെ ഫേസ്ബുക്ക് കുറിപ്പിലൂടെ മുന് മന്ത്രി തോമസ് ഐസക് പങ്കുവയ്ക്കാറുണ്ട്. ഇത്തവണ അദ്ദേഹം പങ്കുവച്ചിരിക്കുന്നത് വളരെ ശ്രദ്ധേയമായ ഒരു സംഭവം തന്നെയാണ് . സ. കാനം വിജയന് മൂവാറ്റുപുഴ മുനിസിപ്പാലിറ്റിയിലെ ജനകീയാസൂത്രണത്തില് പൂര്ണ്ണസമയ സന്നദ്ധപ്രവര്ത്തകനായിരുന്നു. ഭാര്യ ഹേമ വിജയന് കാലടി ശ്രീശങ്കര കോളേജില് പ്രൊഫസറായതുകൊണ്ട് കോട്ടയത്തു നിന്നും താമസം മൂവാറ്റുപുഴയിലേയ്ക്കു മാറ്റിയതാണ് എന്ന കാര്യം അദ്ദേഹം ഓര്ത്തെടുക്കുന്നു. അദ്ദേഹത്തിന്റെ കുറുപ്പിന്റെ പൂര്ണ്ണരൂപം ഇങ്ങനെ സ. കാനം വിജയന് മൂവാറ്റുപുഴ മുനിസിപ്പാലിറ്റിയിലെ ജനകീയാസൂത്രണത്തില് പൂര്ണ്ണസമയ സന്നദ്ധപ്രവര്ത്തകനായിരുന്നു. ഭാര്യ ഹേമ വിജയന് കാലടി ശ്രീശങ്കര കോളേജില് പ്രൊഫസറായതുകൊണ്ട് കോട്ടയത്തു നിന്നും താമസം മൂവാറ്റുപുഴയിലേയ്ക്കു മാറ്റിയതാണ്. അതെ. സിപിഐ സംസ്ഥാന സെക്രട്ടറി സഖാവ് കാനം രാജേന്ദ്രന്റെ സ്വന്തം സഹോദരന് തന്നെ. സ. വിജയന് ഇന്നു നമ്മോടൊപ്പമില്ല. പദ്ധതി രൂപീകരണ നിര്വ്വഹണ കാര്യങ്ങളില് അദ്ദേഹം പുലര്ത്തിയ ശുഷ്കാന്തിയും ആത്മാര്ത്ഥതയും നഗരസഭ കോര്ഡിനേറ്ററായിരുന്ന പി.കെ. സതീഷ് കുമാര് ഇന്നും ഓര്ക്കുന്നു. മൂവാറ്റുപുഴ നഗരസഭ കോര്ഡിനേറ്റര് ആയ പി.കെ. സതീഷ് കുമാര് ചിത്രത്തില് ചാരനിറമുള്ള പാന്സ് ധരിച്ച് മുന്നിരയില് ഇരിക്കുന്നു. കെഎസ്ആര്ടിസിയിലെ ജീവനക്കാരനായിരുന്നു. മറ്റൊരു ജീവനക്കാരനും ദീര്ഘകാലം ആയവ ഗ്രാമ പഞ്ചായത്ത് പ്രസിഡന്റും, ഇപ്പോള് ചോറ്റാനിക്കര സിപിഐഎം ലോക്കല് കമ്മറ്റി സെക്രട്ടറിയുമായ ജി. ജയരാജില് നിന്നാണ് ജനകീയാസൂത്രണത്തെക്കുറിച്ച് ആദ്യമായി അറിയുന്നത്. പഞ്ചായത്തില് നിന്ന് കീറിസോഴ്സ്പേഴ്സണ് പരിശീലനത്തിന് ഡിപിസി വഴി പേരു നല്കി. അങ്ങനെയാണു കിലയിലെ പരിശീലനത്തില് പങ്കെടുത്തത്. അന്നുമുതല് എല്ലാ പരിശീലനങ്ങളിലും പങ്കെടുത്തിട്ടുണ്ട്. മൂവാറ്റുപുഴ നഗരസഭാ ചെയര്മാനായി ദീര്ഘകാലം പ്രവര്ത്തിച്ച സഖാവ് പി.എം. ഇസ്മയിലിന്റെ നിര്ദ്ദേശത്തെത്തുടര്ന്ന് മൂവാറ്റുപുഴ നഗരസഭാ ജനകീയാസൂത്രണ കോര്ഡിനേറ്റര് ആയി കെഎസ്ആര്ടിസിയില് നിന്നും വര്ക്കിംഗ് അറെയ്ഞ്ച്മെന്റില് നിയമിതനായി. 2002ല് യുഡിഎഫ് സര്ക്കാര് ജനകീയാസൂത്രണം അവസാനിപ്പിക്കും വരെ ഈ സ്ഥാനത്തു തുടര്ന്നു. പി.എം. ഇസ്മയില് വളരെക്കാലം മുവാറ്റുപുഴ നഗരസഭാ ചെയര്മാന് ആയിരുന്നതുകൊണ്ട് നിരവധി ദീര്ഘകാല പദ്ധതികള് രൂപ കല്പ്പന ചെയ്യുന്നതിനും ജനകീയാസൂത്രണ പ്രസ്ഥാനത്തിന്റെ സാധ്യതകള് നന്നായി നഗരസഭക്ക് വേണ്ടി ഉപയോഗപ്പെടുത്തുവാനും കഴിഞ്ഞു. എല്ലാ വര്ഷവും നൂറു ശതമാനത്തിനടുത്തു പണം വിനിയോഗിച്ചത് ഒരു റെക്കോര്ഡാണ്. പദ്ധതി രൂപീകരണ സമയത്തും രൂപീകരിച്ച പദ്ധതികള്ക്കു സമയബന്ധിതമായി അംഗീകാരം വാങ്ങി നടപ്പിലാക്കുന്നതിനും നേതൃത്വപരമായ പങ്കു അദ്ദേഹം വഹിച്ചു ഇസ്മയിലിനെക്കുറിച്ച് പിന്നീട് എഴുതുന്നുണ്ട്. ഇക്കാലയളവില് മിക്ക ദിവസങ്ങളിലും രാത്രി രണ്ടുമണിവരെയൊക്കെ സന്നദ്ധപ്രവര്ത്തകരോടും ഉദ്യോഗസ്ഥരോടും ഒപ്പം നഗരസഭയില് സമയം ചെലവഴിക്കാറുണ്ടിയിരുന്നു. ഇതു പകര്ന്ന ഊര്ജ്ജം ചെറുതല്ലായിരുന്നുവെന്നു സതീഷ് ഓര്ക്കുന്നു. മൂവാറ്റുപുഴ മുനിസിപ്പാലിറ്റിയില് പൂര്ണ്ണ പ്രതിബദ്ധതയോടെ പ്രവര്ത്തിച്ചിരുന്ന ജനകീയാസൂത്രണ പ്രവര്ത്തകര് ഉണ്ടായിരുന്നു. മുന് ഡെപ്യുട്ടി കളക്ടറായിരുന്ന കെ. രാധാകൃഷ്ണന് ആധികാരികമായി കാര്യങ്ങള് പറയുന്നതിനും കൃത്യതയോടെ നടപടിക്രമങ്ങളും മറ്റും വിശദീകരിക്കുന്നതിനും ഉദ്യോഗസ്ഥരെയും, സന്നദ്ധപ്രവര്ത്തകരെയും ജനപ്രതിനിധികളെയും കൂട്ടി യോജിപ്പിച്ചു കൊണ്ടുപോകുന്നതിനും പ്രത്യേക കഴിവ് ഉണ്ടായിരുന്നു. ട്രഷറി ജീവനക്കാരനായിരുന്ന അരവിന്ദനാണ് പദ്ധതികള് എഴുതി തയ്യാറാക്കുന്നതിന് ഏറ്റവും സഹായിച്ചത്. സലീംകുമാര് അഭ്യസ്തവിദ്യനായ ഒരു തൊഴില് രഹിതന് ആയിരുന്നു. പദ്ധതി രൂപീകരണം മുതല് മോണിറ്ററിംങ് വരെ കൂടെനിന്നു. ഉയര്ന്ന തസ്തികയില് നിന്ന് റിട്ടയറായ ധാരാളം പേര് ഒന്പതാം പദ്ധതി പ്രവര്ത്തനത്തെ സഹായിക്കാനായി നഗരസഭയില് ഉണ്ടായിരുന്നു. വിസ്താരഭയത്തല് ഓരോരുത്തരുടെയും പേരെടുത്ത് പറയുന്നില്ല. കീറിസോര്സ്പേഴ്സണ്മാരെ നഗരസഭയിലും മുവാറ്റുപുഴ ബ്ളോക്കിലുമമായി മൂന്നു പേരാണ് ഉണ്ടായിരുന്നത്: കെ.കെ. ഭാസ്കരന്, പി.എം. ഗീവര്ഗീസ്, പി.കെ. സതീഷ് കുമാര്. മൂന്നുപേരും പരിഷത്ത് പ്രവര്ത്തനത്തിലും സജീവമായിരുന്നു. ഒന്പതാം പദ്ധതിക്കാലത്ത് മൂവാറ്റുപുഴ നഗരസഭാ ഏറ്റെടുത്ത ഏറ്റവും പ്രധാന പ്രവര്ത്തനം നഗരസഭയില് വിവിധ കാലങ്ങളില് നല്കിയ വീടുകളുടെ അറ്റകുറ്റ പണികള്ക്ക് സാമ്ബത്തിക സഹായം നല്കിയതും, വീടില്ലാത്തവര്ക്കു സ്വന്തമായി കേരള സംസ്ഥാന ഭവന നിര്മ്മാണ ബോര്ഡുമായി സഹകരിച്ചു വീട് നല്കിയതുമാണ്. ഏകദേശം 480 വീടുകള് നിര്മ്മിക്കുകയുണ്ടായി. ഈ പദ്ധതിക്ക് ഒട്ടും കാലതാമസം വരാതിരിക്കാന് ജനകീയാസൂത്രണ പ്രവര്ത്തകര്തന്നെ നേരിട്ട് കോതമംഗലത്തെ ഭവന നിര്മ്മാണ ഓഫീസില് പോയി ചെക്ക് വാങ്ങി കൃത്യമായി മോണിറ്റര് ചെയ്തു ഗുണഭോക്താക്കള്ക്കു പണം നല്കുകയാണു ചെയ്തത്. ഒട്ടനവധി ജലസേചന, കുടിവെള്ള പദ്ധതികള് ഏറ്റെടുക്കുകയുണ്ടായി. ഇതുമൂലം കൂടുതല് സ്ഥലത്തു കൃഷിയിറക്കാനും കഴിഞ്ഞു. ഈ അനുഭവം സംബന്ധിച്ച് സതീഷ്കുമാര് തന്നെ അന്താരാഷ്ട്ര പഠനകോണ്ഗ്രസില് ഒരു കുറിപ്പ് അവതരിപ്പിക്കുകയുണ്ടായി. ഇത്തരത്തില് ഏറ്റെടുത്ത ഒരു വലിയ പദ്ധതി മൂവാറ്റുപുഴ പട്ടണത്തിന്റെ വടക്കു ഭാഗത്തുള്ള പാടശേഖരത്തിന്റെ നടുവിലൂടെ ഒഴുകിയിരുന്ന പെരുംതോട് പുനരുദ്ധാരണമായിരുന്നു. കൃത്യമായി നീരൊഴുക്കില്ലാതിരുന്ന തോടിന്റെ പാര്ശ്വഭിത്തികള് കരിങ്കല്ലുപയോഗിച്ചു കെട്ടി തോടിനു ആഴവും വീതിയും കൂട്ടി പാടശേഖരത്തിന്റെ നടുവില് നിന്ന് മാറ്റി വശത്തുകൂടി നിര്മ്മിച്ചു. ഇങ്ങനെ യൂറോപ്യന് യൂണിയന് കാര്ഷിക മാര്ക്കറ്റിനുവേണ്ടി തോടടക്കം നികത്തിയതിന്റെ ഫലമായി ഉണ്ടായ വെള്ളക്കെട്ടു പ്രശ്നങ്ങള് പരിഹരിച്ചു. നഗരസഭയുടെ മുന് അധ്യക്ഷനായിരുന്ന അന്തരിച്ച പി.പി. എസ്തോസിന്റെ നാമത്തിലുള്ള നഗരസഭാ സ്റ്റേഡിയം നിര്മ്മിക്കുവാന് ആവശ്യമായ സ്ഥലം നഗരമദ്ധ്യത്തില് തന്നെ കണ്ടെത്തുവാന് കഴിഞ്ഞത് ഈ തോട് നവീകരണംമൂലമാണ്.